b"\n_START_ARTICLE_\nPercy Montgomery\n_START_SECTION_\nCarrera\n_START_PARAGRAPH_\nEl 1999, disputa la seva primera copa del m\xc3\xb3n, jugant 5 partits i aconseguint 2 drops contra els All Blacks._NEWLINE_El 2002 decideix anar a jugar a Europa, als Newport Gwent Dragons de Gal\xc2\xb7les. Sembla que la seva carrera internacional haguera d'acabar, ja que la pol\xc3\xadtica de la SARFU, federaci\xc3\xb3 que regeix les regles a Sud-\xc3\xa0frica, \xc3\xa9s la de no seleccionar jugadors que no juguin al pa\xc3\xads. Per\xc3\xb2 finalment acaba essent seleccionat per jugar amb els Springboks durant la temporada 2004 amb la que va guanyar el Torneig de les Tres Nacions._NEWLINE_El 2005 decideix tornar al seu pa\xc3\xads per jugar amb els Sharks. Posteriorment passa a jugar el Campionat de Fran\xc3\xa7a de rugbi a 15 amb la Uni\xc3\xb3 Esportiva d'Arlequins de Perpiny\xc3\xa0 (USAP) durant una temporada, per a tornar posteriorment al seu primer club: els Stormers._NEWLINE_El 2007 disputa la seva segona copa del m\xc3\xb3n, en la que \xc3\xa9s el m\xc3\xa0xim anotador, proclamant-se campi\xc3\xb3 amb Sud-\xc3\xa0frica despr\xc3\xa9s de guanyar Anglaterra a la final per 15-6. El 30 d'agost de 2008 va disputar el seu darrer partit internacional abans de retirar-se. Els Springboks derrotaren Austr\xc3\xa0lia per 53-8 en un partit del Torneig de les Tres Nacions._NEWLINE_Montgomery t\xc3\xa9 el r\xc3\xa8cord de punts marcats per un jugador sud-afric\xc3\xa0, superant en Naas Botha, i el d'internacionalitats. Va debutar amb els Springboks l'any 1997 contra els Lleons. Va superar el r\xc3\xa8cord el 22 de setembre de 2007 el r\xc3\xa8cord que tenia fins llavors Joost van der Westhuizen amb 90, inscrivint-se aix\xc3\xad a la hist\xc3\xb2ria del rugbi sud-afric\xc3\xa0 com un dels millors jugadors."